
REFERAT
Privind aprobarea suplimentării Agendei manifestărilor culturale din anul 2009
 ale Casei de Cultură a Municipiului Timişoara
Prin HCL 24 din 27.01.2009 a fost aprobată Agenda manifestărilor culturale din anul 2009 ale Casei de Cultură a Municipiului Timişoara.
Prin adresa cu nr. SC2009 –015992/15.07.2009 Casa de Cultură a Municipiului Timişoara ne solicită sprijin financiar pentru suplimentarea Agendei manifestărilor culturale din anul 2009 cu suma de 50 800 lei.

Solicitarea Casei de Cultură a fost supusă Comisiei de cultură, învăţământ, turism, sport şi culte din cadrul Consiliului Local, care si-a dat acordul prin Procesul Verbal din data de 14.07.2009.
Proiectele cu care se doreşte suplimentarea Agendei manifestărilor culturale din anul 2009 ale Casei de Cultură a Municipiului Timişoara sunt: 
1. Club Sportiv Florin Teodorescu – Concursul Internaţional de Culturism şi fitnes «Cupa Libertăţii – Memorial Vasile Balmus» cu suma de 7000 lei. Concursul se adresează unei categorii largi de sportivi din ţară şi din străinatate şi cuprinde două secţiuni: culturism şi fitness.
2. Asociaţia Judeţeană de Box Timiş- «Cupa Revoluţiei» cu suma de 7000 lei. Prin desfăşurarea acestui proiect se doreşte atragerea tinerilor spre sportul de performanţă. 
3. Forumul German al Tineretului Bănăţean – «Turneul ansamblurilor folclorice germane în Banat şi Bucovina» cu suma de 5000 lei. «Turneul ansamblurilor folclorice germane în Banat şi Bucovina» doreşte să promoveze tradiţiile şvăbeşti în rândul populaţiei de etnie germană şi a românilor din Timişoara şi din Bucovina prin schimburi de experienţă privind activitatea organizaţiilor germane de tineret.

4. Ioan Haţegan- editare carte «Premiere şi priorităţi timişene» cu suma de 27 800 lei «Premiere şi priorităţi timişene» este o carte de protocol editată în patru limbi: română, germană, engleză şi franceză şi va contribui la o mai bună cunoaştere a Timişoarei.

5. Club Sportiv UTK- Timişoara Open 2009 cu suma de 4000 lei. Concursul internaţional Timişoara Open- 2009 are ca obiectiv verificarea nivelului de pregătire al sportivilor angrenaţi în concurs şi promovează sportul în rândul tinerilor pentru o dezvoltare armonioasă a fizicului şi psihicului acestora, prin practicarea artelor marţiale.
Aceste proiecte pentru care se solicită suplimentarea Agendei manifestărilor culturale pe anul 2009 sunt evenimente de anvergură şi cu tradiţie ce promovează imaginea Timişoarei. În acest scop solicităm suplimentarea bugetului Agendei manifestărilor culturale ale Casei de Cultură a Municipiului Timişoara pe anul 2009 cu suma de 50 800 lei din cap.67.02.05 – servicii recreative şi sportive”, cap.67.02.06 - servicii religioase, 67.02.50 - alte servicii în domeniul culturii, recreării si religiei..

